Številka: 013-22/2021/1

Datum: 11. 10. 2021

# Zadeva: Zapisnik 1. seje sveta za promocijo kmetijskih in živilskih proizvodov v mandatu 2021 - 2026

Datum seje: 29. 9. 2021

Kraj sestanka: spletna seja preko Webex aplikacije

Prisotni člani sveta: Roman Žveglič, (KGZS), Danilo Potokar (KGZS), dr. Tatjana Zagorc, (GZS – ZKŽP), mag. Anita Jakuš, (GZS - ZKŽP), Toni Balažič (GZS - ZKŽP), Alenka Marjetič Žnider (ZZS), Ana Le Marechal Kolar (MKGP) in Jožica Župec (MKGP)

Prisotni ostali MKGP: minister dr. Jože Podgoršek, državni sekretar Aleš Irgolič, mag. Štefi Videčnik, Adrijana Bezeljak, Tomaž Džuban, Peter Boršič, Robert Pirkovič, mag. Andreja Komel, Janja Kokolj - Prošek

Ostali prisotni: dr. Vesna Miličić (GZS - ZKŽP)

Dnevni red seje:

1. Pozdrav ministra dr. Jožeta Podgorška
2. Sprejem dnevnega reda 1. seje tretjega mandata sveta za promocijo (v nadaljevanju: svet)
3. Izvolitev predsednika in namestnika predsednika sveta v tretjem petletnem mandatu
4. Pregled zadolžitev sveta za promocijo po ZPKŽP
5. Pregled sklepov 47. seje sveta
6. Seznanitev s tekočimi aktivnostmi na področju promocije (informacija o jesenskih medijskih zakupih, ter stanje sprejemanja pravnih podlag za 2. program promocije v sektorju sadja)
7. Razno

Ad 1 Pozdrav ministra dr. Jožeta Podgorška

Uvodoma je minister dr. Podgoršek pozdravil člane sveta in se zahvalil za vso dosedanje delo. Poudaril je pomen sheme »Izbrana kakovost – Slovenija«, hkrati pa da kot ministrstvo želimo v bodoče promovirati tudi vse ostale sheme kakovosti. Pomembno se je zavedati, da je promocijo potrebno izvajati jasno, redno in z zavedanjem, da je promocija delo na dolgi rok. Izrazil je veselje, da je nekaj pozivnih premikov že opaziti. Novi zasedbi Sveta za promocijo je zaželel veliko uspeha in uspešno premagovanje izzivov, ki jih prav gotovo ne bo malo. V promocijo vstopajo tudi drugi sektorji, ki sektorsko promocijo prepoznavajo kot izredno pomembno aktivnost. In vloga sveta za promocija bo v tem delu nepogrešljiva.

AD2 Sprejem dnevnega reda 1. seje tretjega mandata sveta

Svet se seznanil z dnevnim redom sveta za promocijo in ga soglasno sprejel.

AD3 Izvolitev predsednika in namestnika predsednika sveta

Danilo Potokar je za novega predsednika sveta predlagal Romana Žvegliča. Predlog je bil dan na glasovanje. Vsi člani so predlog podprli. Novo izvoljeni predsednik je za svojo namestnico imenoval Alenko Marjetič Žnider.

AD4 Pregled zadolžitev sveta za promocijo po ZKPŽP

Ana Le Marechal Kolar je na kratko predstavila naloge sveta po ZKPŽP. G. Balažič je zaprosil ali se svet lahko seznani z revizijskim poročilom, ki ga je uvodoma omenil minister. Podana je bila informacija, da je poročilo šele v fazi osnutka in ga zato še ni možno deliti javno. Ko bo poročilo končano bo vsem javno dostopno.

AD5 Pregled sklepov 47. seje sveta za promocijo

Svet je pregledal sklepe 47. seje. Vsi sklepi so bili realizirani. Na pobudo ga. Zagorc, da bi se do naslednje seje sestala skupina, ki bi pregledala ZPKŽP in ocenila potrebne spremembe zakona, je ga. Le Marechal pojasnila, da do naslednje seje sestanek predvidene skupine ne bo mogoč, se pa lahko pripravi predlog sestave takšne skupine, ki bo potem v nadaljevanju pregledala vse predloge in taktike za morebitno prilagoditev ZPKŽP.

AD6 Seznanitev s tekočimi aktivnostmi na področju promocije sadja, mesa in mleka

Ga. Župec je predstavila dosedanje aktivnosti v okviru kampanj za sektorje sadja, mesa in mleka. G. Balažič je poudaril, da je za vse sektorje izrednega pomena, da se s podrobnejšimi analizami ugotovi ali se aktivnosti promocije in uporabljena komunikacijska sporočila odražajo v dodani vrednosti na trgu. Komunikacijska sporočila so ključna, prav tako cenovna politika, sploh v takšnih situacijah, v kakršni je sektor sadja v zadnjih letih, ko je proizvodov zelo malo in je zato potrebno biti zelo spreten pri nagovarjanju potrošnika. Predsedujoči se je s temi ugotovitvami strinjal in še dodal, da bo HORECA sektor v bodoče zelo pomembna ciljna skupina, javni sektor pa ob tem predstavlja dober potencial za slovenske proizvode.

Ga. Jakuš je v razpravi spomnila tudi na cilje v Strateškem načrtu promocije kmetijskih in živilskih proizvodov 2019-2025 in da jih je potrebno zasledovati v vsej kampanjah, dodatno bi pa v komunikacijah morali slediti usmeritvam glede trajnosti, varovanja okolja in pomenu zaposlenosti na podeželju. Hkrati je spomnila na nastajajoči strateški načrt SKP 2023-2027, ter da je potrebno dobro razmisliti kako bodo v okviru intervencij zastavljene promocijske aktivnosti (predvsem) shem kakovosti. Ga. Župec je izpostavila, da se strategijo za promocijo upošteva pri pripravi vsebin za vsako promocijsko obdobje in da se tudi na MKGP zavedamo potenciala HORECA sektorja. K temu je ga. Le Marechal dodala, da so ključne usmeritve sektorskih odborov, ki programe promocij tudi dokončno potrdijo.

V nadaljevanju je ga. Marjetič Žnider omenila, da na ZZS dobivajo vedno več pobud, da bi se v promocijo vključil sektor prašičjega mesa, ter da je morda zdaj pravi trenutek, da se ponovno oceni vsebino sporazuma, ki med drugim določa mejo, kdaj se bo sektor lahko vključil v promocijo. G. Balažič je v repliki poudaril, da je v sporazum bilo vloženo veliko razmisleka, časa in naporov, ter da so zaveze še vedno aktualne za celoten sektor prašičereje. Predstavniki MKGP so ob tem spomnili na napredek na zakonodajnem področju (medresorsko usklajevanje pravilnika o masnih bilancah), nadgradnji Centralnega registra prašičev ter programskih dokumentih (javni razpisi), ki podpirajo sektor prašičereje.

V zaključku razprave je bilo izpostavljeno, da če sledimo usmeritvi, da se promocijska obdobja čim manj prekinja, se morata sektor mesa in mleka opredeliti ali in pod kakšnimi pogoji želita s promocijskimi aktivnostmi nadaljevati tudi v naslednjem programskem obdobju. Da lahko MKGP z naslednjim letom začne s pripravo vseh potrebnim pravnih podlag, mora te odločitve prejeti s strani sektorskih odborov še v tem letu. Člani so se strinjali, da oba sektorja odbora pozove, da najkasneje do 10. 12. 2021 MKGP sporočita svoje odločitve.

Sledila je pobuda, da se člani inštitucij, ki so članice sveta sestanejo in pregledajo učinke preteklih promocijskih aktivnosti, ter podajo možne usmeritve za nadaljnje delo.

AD7 Razno

1. Specifikacija za sektor žita. Ga. Kokolj Prošek je poročala, da je javna obravnava zaključena. MKGP je prejelo nekaj pripomb, katere bo obravnavala strokovna skupina. Po uskladitvi popravkov bo specifikacija z vso dokumentacijo poslana na evropsko komisijo v notifikacijo.
2. Predstavitev sektorja za promocijo. Vodja sektorja je predstavila celoten sektor - strokovne sodelavce ter njihove osnovne zadolžitve.
3. Intervencije za sheme kakovosti v okviru strateškega načrta. G. Pirkovič je predstavil osnutke intervencij in načine, kako se bo v bodoče v okviru strateškega načrta podpiralo sheme kakovosti.

**Sklepi:**

* 1. Svet je potrdil predlagani dnevi red 1. seje v 3. mandatu.
  2. Člani sveta so izmed članov za predsednika sveta izvolili g. Romana Žvegliča. Predsednik je za svojo namestnico imenoval Alenko Marjetič Žnider.
  3. Svet se je seznanil s pristojnostmi in nalogami sveta za promocijo, kot jih določa Zakon o promociji kmetijskih in živilskih proizvodov ter se seznanil z vsebino veljavnega Poslovnika o delu sveta.
  4. Svet je pregledal sklepe 47. seje v 2. mandatu. Vsi sklepi so bili realizirani.
  5. Do naslednje seje sveta se pripravi predlog delovne skupine za pregled sprememb in dopolnitev ZKPŽP.
  6. Svet se je seznanil z novo sestavo sektorskega odbora za vino, kot je bila predlagana s strani pozvanih institucij in potrdil njihovo sestavo.
  7. Svet se je seznanil s tekočimi aktivnostmi na področju promocije sektorjev sadja, mleka in mesa.
  8. Predsednik sveta skliče sestanek institucij, ki so članice sveta, z namenom, da se na podlagi izhodišč in usmeritev iz Strateškega načrta promocije kmetijskih in živilskih proizvodov 2019-2025 pregleda dosedanje kampanje in njihove učinke, ter se oceni kakšne bi lahko bile aktivnosti in taktike v bodoče. Na sestanek se povabi tudi predstavnike posameznih sektorskih odborov in predstavnike MKGP.
  9. MKGP pozove sektor mleka in mesa, da do 10. 12. 2021 sporočita sklepe, s katerimi se opredelita ali želita vstopiti v naslednje promocijsko obdobje in pod kakšnimi pogoji (višina prispevka, vrste proizvodov, obseg proizvodnje, …).
  10. Naslednja seja sveta bo predvidoma v mesecu decembru 2021.

Zapisal:

Tomaž Džuban

Roman Žveglič

predsednik sveta